|  |  |
| --- | --- |
| ujmegye | Hajdú-Bihar Vármegye ÖnkormányzataKözgyűlése |
| **KÖZGYŰLÉSI ELŐTERJESZTÉS** | **3.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Önkormányzata 2024. évi költségvetési rendeletének módosítása |
| **Mellékletek:** | (Rendelet-tervezet mellékletei)1. összevont költségvetési mérleg2. önkormányzat költségvetési mérlege3. önkormányzati hivatal költségvetési mérlege4. európai uniós forrásból finanszírozott támogatással megvalósuló projektek bevételei és kiadásai5. európai uniós forrásból finanszírozott támogatással megvalósuló projektek bevételei – részletes költségvetés6. európai uniós forrásból finanszírozott támogatással megvalósuló projektek kiadásai – részletes költségvetés7. működési célú támogatások államháztartáson belülre és kívülre8. beruházások, felújítások kiadásai beruházásonként |
| **Készítette:** | Már Norbert |
| **Véleményező bizottságok:** | a közgyűlés bizottságai |

**Tisztelt Közgyűlés!**

A Magyarország helyi önkormányzatairól szóló 2011. évi CLXXXIX. törvény, illetve az államháztartásról szóló 2011. évi CXCV. törvény (továbbiakban: Áht.) felhatalmazása alapján Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet módosítását a következők szerint javaslom:

1. **Az Önkormányzat költségvetését érintő módosítás**

(a rendelettervezet 2. melléklete)

**1.** Az Áht. végrehajtásáról szóló 368/2011. (XII. 31.) Korm. rendelet 122/A. § (2) bekezdés f) pontja alapján a Magyar Államkincstár a következő év január 5-ig esedékes járandóságok fedezetének biztosítása érdekében – december 15-ét követően – a Kincstári Egységes Számla terhére megelőlegezi a helyi önkormányzatokat a tárgyévet követő évben a nettó finanszírozás keretében megillető, tárgyév december 15-éig megállapított támogatások összegének 4%-át. Hajdú-Bihar Vármegye Önkormányzata esetében ez az összeg 15 624 000 Ft, amely a
2025. évi állami támogatás első részletének (ún. 0. havi részlet) összegével megegyező. A megelőlegezett összeg számviteli elszámolása szerint államháztartáson belüli megelőlegezésnek számít, amely a finanszírozási bevételek közé sorolandó. A bevétel előírásával (előirányzatosításával) egyidejűleg azonban a megelőlegezett összeg visszafizetésére is meg kell teremteni a fedezetet, amely a finanszírozási kiadások között szereplő államháztartáson belüli megelőlegezések visszafizetése rovat terhére történik.

A fentiek alapján **15 624 000 Ft** összegben nő a Finanszírozási bevételek (B8 rovat), és azonos összegben nő a Finanszírozási kiadások (K9 rovat) előirányzata.

**2.** Az 1380/2024. (XII. 9.) Korm. határozat alapján önkormányzatunk **10 772 835 Ft** összegű támogatásban részesült a 2024. évi önkormányzati választással összefüggésben felmerült többletkiadások finanszírozására (tisztségviselők szabadságmegváltásával, végkielégítésével felmerült kiadások). A kapott támogatás összegével nő a Működési célú támogatások államháztartáson belülről (B1 rovat) bevételi előirányzat, és a célhoz kötött támogatás felhasználására figyelemmel az alábbi kiadási előirányzatok növelése szükséges:

* Személyi juttatások (K1 rovat) 9 533 482 Ft
* Munkaadókat terhelő járulékok és szociális hozzájárulási adó (K2 rovat) 1 239 353 Ft

**3.** Hajdú-Bihar Vármegye Önkormányzata Közgyűlése a 24/2024. (V. 24.), valamint a 25/2024. (V. 24.) határozataiban hagyta jóvá az Agrárminisztérium HUNG-2024 kódjelű, a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására tárgyú felhívásának I. célterületére **„Táncol a vármegye”** című, II. célterületére **„Értékes Vármegyénk”** című pályázat benyújtását. A pályázatok pozitív elbírálásban részesültek, az önkormányzatot megillető támogatás összege a két pályázat vonatkozásában **8 321 999 Ft.** A pályázat benyújtott és jóváhagyott költségvetésére, valamint a döntően 2025. évben felmerülő kiadásokra figyelemmel az alábbi bevételi és kiadási előirányzatok növelése szükséges:

**„Táncol a vármegye”** című pályázat vonatkozásában:

* Működési célú támogatások államháztartáson belülről (B1 rovat) 3 322 000 Ft
* Egyéb működési célú kiadások (K5 rovat, céltartalék) 3 322 000 Ft

**„Értékes Vármegyénk”** című pályázat vonatkozásában:

* Működési célú támogatások államháztartáson belülről (B1 rovat) 4 999 999 Ft
* Finanszírozási kiadások (K9 rovat, intézményfinanszírozás) 131 928 Ft
* Egyéb működési célú kiadások (K5 rovat, céltartalék) 4 868 071 Ft

**4.** A2021–2027 programozási időszakban az európai területi együttműködési célkitűzés keretében megvalósuló transznacionális és interregionális együttműködési programok végrehajtásáról szóló 512/2022. (XII. 13.) Korm. rendelet (továbbiakban: 512/2022. Korm. rendelet) alapján az ún. közvetlen brüsszeli támogatás maximum 30 %-át a központi költségvetés visszatérítendő támogatás formájában megelőlegezi a kedvezményezett részére. Ezen pályázatok utófinanszírozottak, a kifizetési kérelmek féléves ciklusúak, és jellemzően az elbírálásuk és a támogatás folyósítása is ennyi időt vesz igénybe, így a kiadások felmerülése és annak támogatás tartalmának megérkezése közötti idő kb. egy éves időtartamra tehető. A finanszírozás megkönnyítése érdekében valamennyi közvetlen uniós támogatású nemzetközi pályázat esetében él az önkormányzat a fent említett rendelet adta lehetőséggel, így a 2024. évben induló SReST és OpenRegioCulture pályázatok vonatkozásában is. Egyelőre az SReST pályázat megelőlegezési támogatása érkezett meg, melynek összege **15 265 800 Ft**.

A visszafizetési kötelezettséggel kapott támogatás összegével nő a működési célú támogatás államháztartáson belülről bevételi jogcím (B1 rovat), és tekintettel arra, hogy a kapott támogatásokat legkésőbb az uniós hozzájárulás záró kifizetésének bankszámlánkra történő jóváírását követő 30 napon belül kell visszafizetni – ami az SReST pályázat vonatkozásában a 2026-os költségvetési évben várható – céltartalék (K5 rovat) képzése szükséges.

**5.** Az 512/2022. Korm. rendelet alapján a központi költségvetés hazai társfinanszírozásban (vissza nem térítendő) részesíti az ún. közvetlen brüsszeli támogatásokat a pályázati költségvetés maximum 15 %-a mértékéig. Az előző pontban említett SReST pályázathoz kapcsolódó hazai társfinanszírozás is megérkezett a számlánkra, **6 507 212 Ft** összegben. A megkapott hazai társfinanszírozási összeg a projektmegvalósítás teljes időszakára vonatkozik. Tekintettel arra, hogy az SReST pályázat tervezett kiadásai, és az ezen kiadások fedezeteként szolgáló bevételek között már szerepel a hazai társfinanszírozás összege is a 2024. évi költségvetésben, így jelen módosítás alkalmával a megkapott és a már betervezett támogatás közötti különbözet összege kerül beépítésre a költségvetésbe oly módon, hogy a 2024. évi költségvetést követően felmerülő pályázati kiadások hazai társfinanszírozással fedezett része a céltartalékot, a 2024. évi kiadásokat finanszírozó része az általános tartalékot növeli. A fentieknek megfelelően az alábbi bevételi és kiadási előirányzatok növelése szükséges:

* Működési célú támogatások államháztartáson belülről (B1 rovat) 6 507 212 Ft
* Egyéb működési célú kiadások (Céltartalék) (K5 rovat) 4 826 588 Ft
* Egyéb működési célú kiadások (Általános tartalék) (K5 rovat) 1 680 624 Ft

**6.** Az EXPRESS, a SYSTOUR, a More than a village, valamint a Magyar Szürkék Útja (TOP-1.2.1-15-HB1-2016-00020) pályázatok esetében a 2024. évi költségvetésben megtervezett bevételi előirányzathoz képest összességében **8 223 540 Ft** összeggel magasabb támogatás érkezett a tárgyévben. A beérkezett összegek utófinanszírozásként megkapott források, a korábbi időszak költségvetési kiadásainak támogatás tartalmai, ennek megfelelően a bevételekhez tárgyévben pályázati kiadás nem kapcsolódik.

Fentiek alapján az alábbi bevételi és kiadási előirányzatok növelése szükséges:

EXPRESS pályázat vonatkozásában:

* Működési célú átvett pénzeszközök (B6 rovat) 1 989 295 Ft
* Felhalmozási célú átvett pénzeszközök (B7 rovat) 485 279 Ft
* Egyéb működési célú kiadások (Általános tartalék) (K5 rovat) 2 474 574 Ft

SYSTOUR pályázat vonatkozásában:

* Működési célú átvett pénzeszközök (B6 rovat) 1 048 063 Ft
* Egyéb működési célú kiadások (Általános tartalék) (K5 rovat) 1 048 063 Ft

More than a village pályázat vonatkozásában:

* Működési célú átvett pénzeszközök (B6 rovat) 1 685 733 Ft
* Felhalmozási célú átvett pénzeszközök (B7 rovat) 830 770 Ft
* Egyéb működési célú kiadások (Általános tartalék) (K5 rovat) 2 516 503 Ft

Magyar Szürkék Útja pályázat vonatkozásában:

* Működési célú támogatások államháztartáson belülről (B1 rovat) 2 184 400 Ft
* Egyéb működési célú kiadások

(Fel nem használt támogatás visszautalása) (K5 rovat) 2 187 066 Ft

* Egyéb működési célú kiadások (Általános tartalék) (K5 rovat) - 2 666 Ft

**7.** A 2021-27 tervezési időszak stratégiai és projektszintű előkészítése Hajdú-Bihar megyében című pályázat vonatkozásában az önkormányzatnak lehetősége nyílt arra, hogy a pályázat megvalósításának záró időpontját 2024. szeptember 30. napjára módosítsa. A konzorciumi partnernél megmaradt fel nem használt pályázati forrás önkormányzatunk részére történő átcsoportosításával megnyílt a lehetősége annak is, hogy a Debrecen, Piac 71. földszint 1. szám alatt lévő épületünk energetikai és belső átalakításának tervezési költségéből ne csak az engedélyes terveket, hanem a 2024. szeptember 30. napjáig elkészült kiviteli terveket is elszámolhassuk, melynek összege bruttó **6 402 251 Ft**. A kiviteli tervek költségének fedezete jelenleg az önkormányzat általános költségvetésében szerepel, így annak módosítása szükséges, hogy a fedezet átkerüljön a pályázat költségvetésébe, a támogatás terhére. Az önkormányzat által saját forrásként biztosított fedezet visszakerül az általános tartalékba. Ennek megfelelően az alábbi bevételi és kiadási előirányzatok módosítása, illetve átcsoportosítása szükséges:

A 2021-27 tervezés előkészítse pályázat vonatkozásában:

* Felhalmozási célú támogatások államháztartáson belülről (B2 rovat) 6 402 251 Ft
* Felújítások (K7 rovat) 6 402 251 Ft

Az önkormányzat általános költségvetése vonatkozásában:

* Felújítások (K7 rovat) - 6 405 000 Ft
* Egyéb működési célú kiadások (Általános tartalék) (K5 rovat) 6 405 000 Ft

**8.** Az elmúlt időszak pályázati megvalósítása szükségessé teszi az egyes pályázatok költségvetésének módosítását az alábbiak szerint:

Europe Direct Hajdú-Bihar pályázat vonatkozásában:

* Felhalmozási célú átvett pénzeszközök (B7 rovat) - 1 000 000 Ft
* Működési célú átvett pénzeszközök (B6 rovat) 1 000 000 Ft
* Beruházások (K6 rovat) - 1 000 000 Ft
* Dologi kiadások (K3 rovat) - 181 501 Ft
* Személyi juttatások (K1 rovat) 662 000 Ft
* Finanszírozási kiadások (K9 rovat, intézményfinanszírozás) 519 501 Ft

OpenRegioCulture pályázat vonatkozásában:

* Dologi kiadások (K3 rovat) - 1 844 000 Ft
* Finanszírozási kiadások (K9 rovat, intézményfinanszírozás) 1 844 000 Ft

GOCORE pályázat vonatkozásában:

* Dologi kiadások (K3 rovat) - 1 404 000 Ft
* Személyi juttatások (K1 rovat) 1 404 000 Ft

**9.** A 2024. szeptemberi rendeletmódosítást követően az önkormányzatnak további **8 136 419 Ft** bevétele keletkezett az alábbiakból:

* deviza átváltásából származó árfolyamnyereség 3 670 902 Ft
* tanyagondnoki képzés részvételi díja 1 620 000 Ft
* megyei konszolidáció során keletkezett bevétel elszámolása 1 148 417 Ft
* informatikai eszközök értékesítése (közgyűlési tagok részére) 815 000 Ft
* biztosító által fizetett kártérítés 503 688 Ft
* egyéb működési bevétel (DRS visszaváltási díj, kerekítési különbözet, stb) 174 774 Ft
* Árpád terem bérbeadásából származó bevétel 121 150 Ft
* 2012. előtt nyújtott munkáltatói kölcsön visszatérülése 82 488 Ft

A bevételek számviteli elszámolása alapján az alábbi előirányzatok módosítása szükséges:

* Működési bevételek (B4 rovat) 7 412 192 Ft
* Felhalmozási bevételek (B5 rovat) 641 739 Ft
* Működési célú átvett pénzeszközök (B6 rovat) 82 488 Ft
* Dologi kiadások (K3 rovat) 8 136 419 Ft
1. **Az Önkormányzati Hivatal költségvetését érintő módosítás**

(a rendelettervezet 3. melléklete)

**10.** Az önkormányzat költségvetésének 3. és 8. pontjai szerinti módosításának hatására **2 495 429 Ft** összegben nő a Finanszírozási bevételek (B8 rovat), azon belül az irányító szervi támogatás folyósítása bevételi előirányzat, és az alábbi pályázatok kiemelt előirányzatainak növelése szükséges az alábbiak szerint:

„Értékes Vármegyénk” pályázat vonatkozásában:

* Személyi juttatások (K1 rovat) 116 750 Ft
* Munkaadókat terhelő járulékok és szociális hozzájárulási adó (K2 rovat) 15 178 Ft

Europe Direct Hajdú-Bihar pályázat vonatkozásában:

* Személyi juttatások (K1 rovat) 431 501 Ft
* Munkaadókat terhelő járulékok és szociális hozzájárulási adó (K2 rovat) 88 000 Ft

OpenRegioCulture pályázat vonatkozásában:

* Személyi juttatások (K1 rovat) 1 617 000 Ft
* Munkaadókat terhelő járulékok és szociális hozzájárulási adó (K2 rovat) 227 000 Ft

**11.** Az önkormányzati hivatal **200 100 Ft** összegű bértámogatásban részesült a Hajdú-Bihar Vármegyei Kormányhivatal Debreceni Járási Hivatalától a „Nyári diákmunka 2024.” munkaerőpiaci program keretében, melynek révén 1 fő diák foglalkoztatása valósult meg augusztus hónapban. A kapott összeggel az alábbi bevételi és kiadási előirányzatok növelése szükséges:

* Működési célú támogatások államháztartáson belülről (B1 rovat) 200 100 Ft
* Személyi juttatások (K1 rovat) 200 100 Ft

**12.** Egyes pályázati megvalósítások az önkormányzati hivatal költségvetését érintően is szükségessé teszik a kiemelt előirányzatok közötti átcsoportosítást. Az érintett pályázatok költségvetését az alábbiak szerint szükséges módosítani:

GOCORE pályázat vonatkozásában:

* Dologi kiadások (K3 rovat) - 64 000 Ft
* Személyi juttatások (K1 rovat) 61 000 Ft
* Munkaadókat terhelő járulékok és szociális hozzájárulási adó (K2 rovat) 3 000 Ft

SYSTOUR pályázat vonatkozásában:

* Dologi kiadások (K3 rovat) - 61 000 Ft
* Személyi juttatások (K1 rovat) 61 000 Ft

**13.** Bizonyítványmásodlat eljárási illetékéből **90 000 Ft,** egyéb működési bevételből **144 601 Ft** bevétele keletkezett az önkormányzati hivatalnak, amely összeggel az alábbi bevételi és kiadási előirányzatok növelése szükséges:

* Közhatalmi bevételek (B3 rovat) 90 000 Ft
* Működési bevételek (B4 rovat) 144 601 Ft
* Dologi kiadások (K3 rovat) 234 601 Ft

Fentieket összegezve az előterjesztett rendeletmódosítás alkalmával az önkormányzatnál összesen **79 254 056 Ft**-tal, az önkormányzati hivatalnál összesen **2 930 130 Ft**-tal, az önkormányzat összevont adatait tekintve mindösszesen **79 688 757 Ft**-tal nő a bevételek és a kiadások összege.

Az előterjesztés egyben a rendelet-tervezet indokolása is.

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

a Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet módosításáról

szóló .../2025. (……) önkormányzati rendelettervezethez

|  |  |
| --- | --- |
| **Társadalmi hatás:**  | A Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 23. § (2) bekezdés b) pontja alapján a rendelettervezetet nem kell társadalmi egyeztetésre bocsátani. |
| **Gazdasági hatás:** | Nem releváns. |
| **Költségvetési hatás:** | A rendelet-tervezeten átvezetésre kerülő előirányzatokkal a központi költségvetésből biztosított támogatások, uniós pályázatok, egyéb bevételek előirányzatosítása, átcsoportosítása történik meg. |
| **Környezeti, egészségi következmény:** | Nem releváns. |
| **Adminisztratív terheket befolyásoló hatás:** | Nem releváns. |
| **Egyéb hatás:** | Nem releváns. |
| **Megalkotás szükségessége:** | A 2024. évi költségvetési rendelet megalkotását követően jelentkező bevételek beépítése a szükséges kiemelt előirányzatok javára és terhére a zökkenőmentes feladatellátáshoz szükséges gazdálkodás biztosítása érdekében. |
| **Megalkotás elmaradása esetén várható következmény:** | Gazdálkodási szabálytalanság, illetve jogszabálysértés. |
| **Alkalmazásához szükséges feltétel:** | * **személyi:** biztosított
* **szervezeti:** biztosított
* **tárgyi:** biztosított
* **pénzügyi:** biztosított
 |

Kérem a közgyűlést a rendelet-tervezet elfogadására.

Debrecen, 2025. március 21.

**Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző

**Hajdú-Bihar Vármegye Önkormányzata Közgyűlésének**

 **…./2025. (….) önkormányzati rendelete**

**Hajdú-Bihar Vármegye Önkormányzata 2024. évi költségvetéséről szóló**

**1/2024. (II. 26.) önkormányzati rendelet módosításáról**

[1] A 2024. évi költségvetési rendelet módosításának célja a legutóbbi rendeletmódosítást követően jelentkező előirányzat változások átvezetése a 2024. évi költségvetési rendeleten a zavartalan feladatellátáshoz szükséges és szabályszerű gazdálkodás biztosítása érdekében.

[2] Hajdú-Bihar Vármegye Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 5. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

**1. §** (1) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 1. § (1) és (2) bekezdése helyébe a következő rendelkezések lépnek:

„(1) Az önkormányzat közgyűlése (továbbiakban: Közgyűlés) az önkormányzat 2024. évi költségvetését 2.304.307.979 forint költségvetési bevétellel és 2.794.062.023 forint költségvetési kiadással hagyja jóvá.

(2) A Közgyűlés megállapítja, hogy a költségvetési bevételek és kiadások egyenlege 489.754.044 forint hiány. A költségvetési hiány összegéből 422.860.310 forint a működési költségvetés, 66.893.734 forint a felhalmozási költségvetés hiánya.”

(2) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 1. § (4) és (5) bekezdése helyébe a következő rendelkezések lépnek:

„(4) A Közgyűlés megállapítja, hogy a finanszírozási kiadások összege 28.068.000 forint, amelyet 12.444.000 forint összegben maradvány igénybevételével, 15.624.000 forint összegben pedig államháztartáson belüli megelőlegezéssel finanszíroz.

(5) A Közgyűlés a (3) és (4) bekezdésben rögzítettekre tekintettel a finanszírozási bevételek összegét 517.822.044 forintban állapítja meg.”

**2. §** (1) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 2. § (1) bekezdés a)-c) pontjai helyébe a következő rendelkezések lépnek:

*(Az önkormányzat működési költségvetése:)*

 „a) működési költségvetési bevételek mindösszesen: 2.242.937.691 forint

 b) működési költségvetési kiadások mindösszesen: 2.665.798.001 forint

 c) működési költségvetési egyenleg (hiány): - 422.860.310 forint „

 (2) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 2. § (2) bekezdés a)-c) pontjai helyébe a következő rendelkezések lépnek:

 *(Az önkormányzat felhalmozási költségvetése:)*

 „a) felhalmozási költségvetési bevételek mindösszesen: 61.370.288 forint

 b) felhalmozási költségvetési kiadások mindösszesen: 128.264.022 forint

 c) felhalmozási költségvetési egyenleg (hiány): - 66.893.734 forint ”

(3) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 2. § (7) és (8) bekezdése helyébe a következő rendelkezések lépnek:

„(7) A Közgyűlés a Hajdú-Bihar Vármegyei Önkormányzati Hivatal részére 446.355.382 forint irányító szervi támogatást (intézményfinanszírozás) biztosít.

(8) A Közgyűlés a 2024. évi költségvetésben 37.581.421 forint általános tartalékot, valamint 1.043.955.775 forint céltartalékot különít el. A céltartalékból:

1. 280.534.559 forint a Foglalkoztatási Paktum Plusz pályázat következő években felmerülő kiadásainak fedezetét,
2. 568.286.396 forint a Helyi humán fejlesztések pályázat következő években felmerülő kiadásainak fedezetét,
3. 4.868.071 forint az „Értékes Vármegyénk” című pályázat, 3.322.000 forint a „Táncol a vármegye” című pályázat következő évben felmerülő kiadásainak fedezetét,
4. 18.920.899 forint az EXPRESS pályázat, 16.149.235 forint a WEEEWaste pályázat, 19.319.430 forint a GOCORE pályázat, 19.591.387 forint a SYSTOUR pályázat, 16.962.616 forint a More than a village pályázat, 15.265.800 forint az SReST pályázat uniós támogatásának megelőlegezésére kapott visszatérítendő támogatás visszafizetését,
5. 6.118.434 forint az EXPRESS pályázat, 6.158.298 forint a GOCORE pályázat, 5.060.808 forint a WEEEWaste pályázat, 7.162.561 forint a SYSTOUR pályázat, 5.408.693 forint a More than a village pályázat, 4.826.588 forint az SReST pályázat hazai társfinanszírozásaként a következő években felmerülő kiadásainak fedezetét,
6. 9.000.000 forint a nemzetközi pályázatok következő években felmerülő önerő fedezetét,
7. 2.000.000 forint az új (benyújtás előtt, vagy elbírálás alatt lévő) pályázatok 2024. évi önerő fedezetét,
8. 5.000.000 forint a devizaárfolyam változásából eredő kockázatok fedezetét,
9. 30.000.000 forint a humánerőforrás biztosítás fedezetét szolgálja.”

(4) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 2. § (11) bekezdése helyébe a következő rendelkezés lép:

„(11) A Közgyűlés a 2024. évi költségvetésben 42.072.989 forint működési célú támogatást állapít meg a rendelet 8. melléklete szerint.”

**3. §** A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzati hivatal 2024. évi költségvetési bevételeit 25.185.469 forintban, költségvetési kiadásait 500.502.835 forintban határozza meg. A költségvetés egyenlege 475.317.366 forint hiány, amelyet 28.961.984 forint maradvány igénybevételével, valamint 446.355.382 forint irányító szervi támogatással finanszíroz a rendelet 3. melléklete szerint.”

**4. §** A Hajdú-Bihar Vármegye Önkormányzata 2024. évi költségvetéséről szóló
1/2024. (II. 26.) önkormányzati rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzati hivatal esetében bruttó 48.928.000 forint összeghatárig vállalható kötelezettség.”

**5. §** (1) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 1. melléklete helyébe az 1. melléklet lép.

(2) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 2. melléklete helyébe a 2. melléklet lép.

(3) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 3. melléklete helyébe a 3. melléklet lép.

(4) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 4. melléklete helyébe a 4. melléklet lép.

(5) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 5. melléklete helyébe az 5. melléklet lép.

(6) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 6. melléklete helyébe a 6. melléklet lép.

(8) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 8. melléklete helyébe a 7. melléklet lép.

(9) A Hajdú-Bihar Vármegye Önkormányzata 2024. évi költségvetéséről szóló 1/2024. (II. 26.) önkormányzati rendelet 9. melléklete helyébe a 8. melléklet lép.

**6. §** Ez a rendelet a kihirdetését követő napon lép hatályba.

|  |  |
| --- | --- |
| **Dr. Dobi Csaba**  | **Pajna Zoltán**  |
| **jegyző** | **a vármegyei közgyűlés elnöke** |